Ehdotus neuvoston päätös ATK–EY-ministerineuvostossa vahvistettava yhteisön kanta AKT–EY-kumppanuussopimukseen sisältyvän Etelä-Afrikasta tehdyn pöytäkirjan 3 muuttamisesta /* KOM/2007/0335 lopull. */





[pic] | EUROOPAN YHTEISÖJEN KOMISSIO | Bryssel 18.6.2007 KOM(2007) 335 lopullinen Ehdotus NEUVOSTON PÄÄTÖS ATK–EY-ministerineuvostossa vahvistettava yhteisön kanta AKT–EY-kumppanuussopimukseen sisältyvän Etelä-Afrikasta tehdyn pöytäkirjan 3 muuttamisesta (komission esittämä) PERUSTELUT Euroopan yhteisö ja seitsemän eteläisen Afrikan kehitysyhteisön (SADC) jäsenmaata[1] aloittivat Cotonoun kumppanuussopimuksen 36 ja 37 artiklan mukaista talouskumppanuussopimusta koskevat neuvottelut Namibian Windhoekissa 8 päivänä heinäkuuta 2004. Etelä-Afrikan tasavalta osallistui neuvotteluihin tarkkailijana. SADC:n talouskumppanuussopimusryhmä ja Etelä-Afrikka ehdottivat 7 päivänä maaliskuuta 2006, että Etelä-Afrikka osallistuisi neuvotteluihin täysivaltaisena osapuolena. Neuvosto hyväksyi ehdotuksen 12 päivänä helmikuuta 2007 tietyin edellytyksin ja katsoi, että oikeudellisen selkeyden vuoksi Cotonoun sopimuksen pöytäkirjaa 3 olisi muutettava siten, että siinä otetaan huomioon Etelä-Afrikan osallistuminen neuvotteluihin. Tavoitteena on välttää kaikenlainen oikeudellinen epävarmuus, koska pöytäkirjassa 3 olevassa 5 artiklassa määrätään, että taloudellista ja kaupallista yhteistyötä koskevia Cotonoun sopimuksen määräyksiä ei sovelleta Etelä-Afrikkaan, ja talouskumppanuussopimusneuvottelut perustuvat kyseisiin määräyksiin. Näin ollen komissio ehdottaa, että neuvosto hyväksyy liitteenä olevan päätöksen. Ehdotus: NEUVOSTON PÄÄTÖS, ATK–EY-ministerineuvostossa vahvistettava yhteisön kanta AKT–EY-kumppanuussopimukseen sisältyvän Etelä-Afrikasta tehdyn pöytäkirjan 3 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisen Cotonoussa (Beninissä) 23 päivänä kesäkuuta 2000 allekirjoitetun ja Luxemburgin suurherttuakunnassa 25 päivänä kesäkuuta 2005 tarkistetun kumppanuussopimuksen, jäljempänä ’AKT–EY-kumppanuussopimus’[2], sekä katsoo seuraavaa: (1) AKT–EY-kumppanuussopimuksen pöytäkirjassa 3 olevassa 5 artiklassa määrätään, että taloudellista ja kaupallista yhteistyötä koskevia sopimuksen määräyksiä ei sovelleta Etelä-Afrikkaan. (2) Eteläisen Afrikan kehitysyhteisön (SADC) AKT-valtioiden ryhmä, joka neuvottelee talouskumppanuussopimuksesta Euroopan yhteisön kanssa, esitti 7 päivänä maaliskuuta 2006 pyynnön, että Etelä-Afrikan voisi osallistua neuvotteluihin täysivaltaisena osapuolena; neuvosto hyväksyi pyynnön 12 päivänä helmikuuta 2007 tietyin edellytyksin. (3) Talouskumppanuussopimusneuvottelut perustuvat taloudellista ja kaupallista yhteistyötä koskeviin AKT–EY-kumppanuussopimuksen määräyksiin ja erityisesti 36 ja 37 artiklaan. (4) Oikeudellisen selkeyden vuoksi pöytäkirjaa 3 on tarpeen muuttaa, jotta siinä voidaan ottaa huomioon Etelä-Afrikan täysivaltainen osallistuminen talouskumppanuussopimusneuvotteluihin sekä maan mahdollinen liittyminen talouskumppanuussopimukseen. (5) Pöytäkirjassa 3 olevan 7 artiklan mukaan pöytäkirjaa voidaan tarkistaa ministerineuvoston päätöksellä. ON PÄÄTTÄNYT SEURAAVAA: Ainoa artikla ATK–EY-ministerineuvostossa vahvistettava yhteisön kanta AKT–EY-kumppanuussopimukseen sisältyvän Etelä-Afrikasta tehdyn pöytäkirjan 3 muuttamisesta perustuu liitteenä olevaan ATK–EY-ministerineuvoston päätösluonnokseen. Päätösluonnokseen voidaan tehdä vähäisiä muutoksia ilman neuvoston erillistä päätöstä. Tehty Brysselissä […] päivänä […] kuuta […]. Neuvoston puolesta Puheenjohtaja Luonnos: AKT−EY-ministerineuvoston päätös Tehty……….2007(2007/…./….) Cotonoun sopimuksen pöytäkirjan 3 muuttamisesta Etelä-Afrikan tasavallan talouskumppanuussopimusneuvotteluihin osallistumisen huomioon ottamiseksi AKT-EY-MINISTERINEUVOSTO, joka ottaa huomioon Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 [1] allekirjoitetun ja Luxemburgin suurherttuakunnassa 25 päivänä kesäkuuta 2005 [2] tarkistetun kumppanuussopimuksen, jäljempänä ’AKT–EY-kumppanuussopimus’ ja erityisesti sen pöytäkirjan 3, sekä katsoo seuraavaa: 1. AKT–EY-kumppanuussopimuksen pöytäkirjassa 3 olevassa 5 artiklassa määrätään, että taloudellista ja kaupallista yhteistyötä koskevia sopimuksen määräyksiä ei sovelleta Etelä-Afrikkaan. 2. Eteläisen Afrikan kehitysyhteisön (SADC) AKT-valtioiden ryhmä, joka neuvottelee talouskumppanuussopimuksesta Euroopan yhteisön kanssa, esitti 7 päivänä maaliskuuta 2006 pyynnön, että Etelä-Afrikan voisi osallistua neuvotteluihin täysivaltaisena osapuolena; neuvosto hyväksyi pyynnön 12 päivänä helmikuuta 2007 tietyin edellytyksin. 3. Talouskumppanuussopimusneuvottelut perustuvat taloudellista ja kaupallista yhteistyötä koskeviin AKT–EY-kumppanuussopimuksen määräyksiin ja erityisesti 36 ja 37 artiklaan. 4. Oikeudellisen selkeyden vuoksi pöytäkirjaa 3 on tarpeen muuttaa, jotta siinä voidaan ottaa huomioon Etelä-Afrikan täysivaltainen osallistuminen talouskumppanuussopimusneuvotteluihin sekä maan mahdollinen liittyminen talouskumppanuussopimukseen. 5. Pöytäkirjassa 3 olevan 7 artiklan mukaan pöytäkirjaa voidaan tarkistaa ministerineuvoston päätöksellä. ON PÄÄTTÄNYT SEURAAVAA: 1 artikla Lisätään AKT–EY-kumppanuussopimuksen pöytäkirjassa 3 olevaan 5 artiklaan 3 kohta seuraavasti: "3. Tässä pöytäkirjassa ei estetä Etelä-Afrikkaa neuvottelemasta ja allekirjoittamasta yhtä tämän sopimuksen II osaston 3 osassa tarkoitetuista talouskumppanuussopimuksista, jos kyseisen talouskumppanuussopimuksen muut sopimuspuolet sen hyväksyvät. 2 artikla Tämä päätös tulee voimaan päivänä, jona se tehdään. Tehty ….. […] päivänä […] kuuta […]. 2007. AKT−EY-ministerineuvoston puolesta Puheenjohtaja [1] Angola, Botswana, Lesotho, Mosambik, Namibia, Tansania ja Swazimaa (SADC:n talouskumppanuussopimusryhmä). [2] EUVL L 287, 28.10.2005.